cyanic-selkie/wikianc huggingface dataset:
গৌরব পদযাত্রা
স্পেন
"ওরগুলো গে" নামে মাদ্রিদ প্রাইড প্যারেড প্রথম অনুষ্ঠিত হয় ১৯৭৯ সালের ২৮ জুন। বর্তমানে এই উৎসব ইউরোপের বৃহত্তম প্রাইড প্যারেড। একাধিক বহুজাতিক সংস্থা, রাজনৈতিক দল ও ট্রেড ইউনিয়ন এই প্যারেডে অর্থসাহায্য করে থাকে। ২০০৭ সালে ইউরোটাইড নামে ইউরোপিয়ান প্রাইড প্যারেড অনুষ্ঠিত হয় মাদ্রিদেই। ২,৫০০,০০০ মানুষ এই উৎসবে অংশ নেন। এক সপ্তাহের মধ্যে ৩০০টির বেশি অনুষ্ঠানসূচি রাখা হয়। মাদ্রিদের গে ডিস্ট্রিক্ট চুয়েকা ইউরোপের বৃহত্তম গে ডিস্ট্রিক্ট। এই অঞ্চলটিই ছিল তাই উৎসবের কেন্দ্রভূমি। সেদেশের শহর, আঞ্চলিক ও জাতীয় সরকার এই উৎসবে সহায়তা করেন। এছাড়াও বার্সিলোনা, ভ্যালেনসিয়া ও সেভিল শহরেও স্থানীয় গৌরব পদযাত্রা আয়োজিত হয়।
তাইওয়ান
thumb|[[তাইওয়ান প্যারেড, ২০০৫]]
২০০৩ সালে তাইওয়ানের তাইপেইতে প্রথম গৌরব পদযাত্রা আয়োজিত হয়। তাইওয়ানের সমাজে সমকামিতা গ্রহণযোগ্য না হলেও এই পদযাত্রায় প্রচুর মানুষ যোগ দেন। ২০০৮ সালের তাইওয়ান প্যারেডে ১৮,০০০ মানুষ যোগ দিয়েছিলেন। তেল আভিভ শহরের গৌরব পদযাত্রার পরে এটিই ছিল এশিয়ার অন্যতম বৃহত্তম গৌরব পদযাত্রা।
তুরস্ক
২০০৩ সাল থেকে ইস্তাম্বুল ও ২০০৮ সাল থেকে আঙ্কারায় তুরস্ক গৌরব পদযাত্রা আয়োজিত হচ্ছে। এই পদযাত্রা প্রথমে ছোটো আকারে অনুষ্ঠিত হলেও পরে অধিক সংখ্যক মানুষ এতে যোগ দিতে শুরু করেন।
বিরোধিতা
গৌরব পদযাত্রার বিরোধিতা যেমন এলজিবিটি-বিরোধী গোষ্ঠীরা করে থাকে, তেমনই উক্ত সম্প্রদায়ের মধ্যে থেকেও এই অনুষ্ঠানের বিরোধিতার কথা জানা যায়। অনেকে এই ধরনের অনুষ্ঠানকে খোলামেলা যৌন বিষয়বস্তুর প্রদর্শনী বলে এর সমালোচনা করেছেন। কারো কারো মতে, এই ধরনের অনুষ্ঠান "সমকামী সম্প্রদায়"কে হাস্যস্পদ করে তুলছে।
দেবিদ্বার সরকারি রেয়াজ উদ্দিন পাইলট মডেল উচ্চ বিদ্যালয়
দেবিদ্বার সরকারি রেয়াজ উদ্দিন পাইলট মডেল উচ্চ বিদ্যালয় কুমিল্লা জেলার দেবিদ্বার উপজেলার সদরে অবস্থিত। এই শতবর্ষী বিদ্যালয়টি উপজেলার প্রাচীনতম শিক্ষাপ্রতিষ্ঠানগুলোর মধ্যে একটি। এটি দেবিদ্বার পৌরসভার প্রাণকেন্দ্রে, দেবিদ্বার থানা ও পোস্ট অফিস সংলগ্ন এলাকায় অবস্থিত।
বিদ্যালয়টি প্রভাতি ও দিবা-এই দুই শিফটে পাঠদান করে আসছে। এটি একটি উচ্চ বিদ্যালয়; ৬ষ্ঠ থেকে দশম শ্রেণি পর্যন্ত পাঠ্যক্রম চালানো হয়। বর্তমানে বিদ্যালয়টিতে প্রায় ২০০০ শিক্ষার্থী অধ্যয়নরত আছে।
ইতিহাস
নওয়াব কাজী গোলাম মহিউদ্দিন ফারুকী ১৯১৮ খ্রিষ্টাব্দে তাঁর পিতা কাজী রেয়াজ উদ্দিন আহমদ ফারুকীর নামে অত্র বিদ্যালয়টি প্রতিষ্ঠা করেন। বিদ্যালয়ের মূল ক্যাম্পাসের পরিমাণ ৬ একর। এছাড়াও এ.বি.এম গোলাম মোস্তফা স্টেডিয়ামটিও বিদ্যালয়ের মালিকাধীন।
প্রতিষ্ঠাকালীন সময় থেকে বিদ্যালয়টি একটি বালক বিদ্যালয় হিসেবে যাত্রা শুরু করলেও; প্রতিষ্ঠার ৯১ বছর পর ২০১১ সালে বিদ্যালয়টি এমপিও ভুক্ত হয়ে মডেল বিদ্যালয়ে উন্নীত হলে ছাত্রী ভর্তি করানো শুরু হয়। বর্তমানে বিদ্যালয়টিতে ছাত্র/ছাত্রী উভয়েরই অধ্যয়নের সুযোগ রয়েছে।
২০১৬ সালে সরকারের 'প্রত্যেক উপজেলায় ন্যুনতম একটি সরকারি উচ্চ বিদ্যালয় করা' প্রকল্পের আওতাধীন হয়ে এই বিদ্যালয়টির সরকারিকরণ সম্পন্ন হয়।
শতবর্ষ উৎযাপন
বিদ্যালয়টি ১৯১৮ সালে প্রতিষ্ঠিত হয়। ফলে ২০১৮ সালে বিদ্যালয়টির শতবর্ষ পূর্ণ হয়। ৩ মার্চ, ২০১৮ সালে বিদ্যালয় প্রাঙ্গণে বিশাল এক অনুষ্ঠানের মাধ্যমে বিদ্যালয়ের শতবর্ষ উৎযাপন করা যায়। এতে প্রধান অতিথি হিসেবে উপস্থিত ছিলেন তৎকালীন পরিকল্পনা মন্ত্রী(বর্তমানে অর্থমন্ত্রী) আ হ ম মুস্তফা কামাল। এছাড়াও সাবেক উপমন্ত্রী ফখরুল ইসলাম মুন্সী এবং সাংসদ রাজী মোহাম্মদ ফখরুল উপস্থিত ছিলেন।
পাশাপাশি অত্র বিদ্যালয়ের বর্তমান ছাত্র/ছাত্রীসহ সকল ব্যাচের প্রাক্তনরাও উপস্থিত ছিলেন। এদিন স্কুল প্রাঙ্গণ এক মিলনমেলায় পরিণত হয়।
অনুুুষ্ঠানের স্থিরচিত্রঃ থাম্ব|শতবর্ষ উৎযাপনে ব্যাচ ২০১৭
চিত্রশালা
alt=|থাম্ব|ছবি উৎসঃ google map alt=|থাম্ব|ছবি উৎসঃ google map
ভারতের সর্বোচ্চ আদালত
ভারতের সর্বোচ্চ আদালত বা ভারতের সুপ্রিম কোর্ট হলো ভারতের সর্বোচ্চ বিচারবিভাগীয় অধিকরণ ও ভারতের সংবিধানের অধীনে সর্বোচ্চ আপিল আদালত এবং সর্বোচ্চ সাংবিধানিক আদালত। ভারতের সর্বোচ্চ আদালত সাংবিধানিক পর্যালোচনার অধিকারপ্রাপ্ত।
ভারতের প্রধান বিচারপতি ও অপর ৩০ জন বিচারপতিকে নিয়ে ভারতের সর্বোচ্চ আদালত গঠিত। এটির মৌলিক, আপিল ও উপদেষ্টা এক্তিয়ার রয়েছে।
দেশের সর্বোচ্চ আপিল আদালত হিসেবে ভারতের সর্বোচ্চ আদালত প্রাথমিকভাবে ভারতের বিভিন্ন রাজ্য ও কেন্দ্রশাসিত অঞ্চলগুলির উচ্চ আদালত ও অন্যান্য আদালত ও ট্রাইবুন্যালের রায়ের বিরুদ্ধে আপিল গ্রহণ করে।
ভারতের নাগরিকদের মৌলিক অধিকার রক্ষার জন্য প্রসারিত মৌলিক এক্তিয়ার সর্বোচ্চ আদালতের রয়েছে। ভারতের বিভিন্ন সরকারগুলির অভ্যন্তরীণ বিবাদ নিরসণের জন্যও এই আদালত কাজ করে। উপদেষ্টা আদালত হিসেবে সর্বোচ্চ আদালত ভারতের রাষ্ট্রপতি কর্তৃক বিশেষত সংবিধানের অধীনস্থ বিষয়গুলির শুনানি গ্রহণ করে। আবার কেউ এই আদালতের দৃষ্টি আকর্ষণ না করলেও, এটি নিজে থেকে বিভিন্ন বিষয়ে হস্তক্ষেপ (বা ‘সুয়ো মোটো’) করতে পারে। কলকাতায় বিচারবিভাগীয় প্রশাসন পরিচালনার জন্য প্রথম এই আদালত গঠিত হয়েছিল।
সর্বোচ্চ আদালত কর্তৃক ঘোষিত আইন ভারতের সকল আদালত মেনে চলতে বাধ্য। থাম্ব|ভারতের সুপ্রীম কোর্ট, নতুন দিল্লী
ইতিহাস
১৮৬১ সালে ভারতীয় হাইকোর্ট আইন পাস হয়। এই আইনবলে বিভিন্ন প্রদেশে হাইকোর্ট গঠিত হয় এবং কলকাতা, মাদ্রাজ ও বোম্বাই সুপ্রিম কোর্ট ও প্রেসিডেন্সি শহরগুলির সদর আদালত অবলুপ্ত করা হয়। উক্ত আদালতগুলিই এর আগে সংশ্লিষ্ট অঞ্চলের সর্বোচ্চ আদালত হিসেবে কাজ করত। নবগঠিত হাইকোর্ট গুলি সকল মামলার ক্ষেত্রে সর্বোচ্চ আদালত হিসেবে কাজ করতে থাকে। এরপর ১৯৩৫ সালের ভারত শাসন আইন বলে ফেডেরাল কোর্ট অফ ইন্ডিয়া গঠিত হয়। এখানে বিভিন্ন প্রদেশ ও যুক্তরাষ্ট্রীয় রাজ্যগুলির মধ্যে বিবাদ নিরসন ও হাইকোর্টের রায়ের বিরুদ্ধে আপিল গ্রহণ করা হত।
১৯৫০ সালের ২৮ জানুয়ারি তদনীন্তন ভারতের সর্বোচ্চ বিচারব্যবস্থার দুই কেন্দ্র ফেডেরাল কোর্ট অফ ইন্ডিয়া ও জুডিশিয়াল কমিটি অফ দ্য প্রিভি কাউন্সিলের পরিবর্তে ভারতের সর্বোচ্চ আদালত বা সুপ্রিম কোর্ট গঠিত হয়।
প্রথম দিকে সর্বোচ্চ আদালত সংসদ ভবনের চেম্বার অফ প্রিন্সেস কক্ষে বসত। এখানেই ১৯৩৭ সাল থেকে ১৯৫০ সাল পর্যন্ত ফেডেরাল কোর্ট অফ ইন্ডিয়া বসত। ভারতের প্রথম প্রধান বিচারপতি ছিলেন স্যার এইচ. জে. কানিয়া। প্রথম বাঙালী প্রধান বিচারপতি স্যার বিজন কুমার মুখার্জী (১৯৫৪-১৯৫৬)। ১৯৫৮ সালে সর্বোচ্চ আদালত তার বর্তমান ভবনে উঠে আসে। প্রথম দিকে ভারতের সংবিধান সর্বোচ্চ আদালতে একজন প্রধান বিচারপতি ও ৭ জন বিচারপতির ব্যবস্থা রেখেছিল এবং বিচারপতির সংখ্যা বৃদ্ধির ক্ষমতা সংসদের হাতের ন্যস্ত করেছিল। প্রথম বছরগুলিতে সর্বোচ্চ আদালত বছরে ২৮ দিন সকাল ১০টা থেকে ১২টা এবং দুপুর ২টো থেকে বিকেল ৪টে অবধি বসত।
গঠনশৈলী
বর্তমানে একজন প্রধান বিচারপতি এবং ত্রিশ জন অন্যান্য বিচারপতি নিয়ে সুপ্রিমকোর্ট গঠিত।প্রয়োজনে অস্থায়ী বিচারপতি নিয়োগের ব্যবস্থা সংবিধানে রয়েছে(ধারা নং-১২৭)।এছাড়া প্রধান বিচারপতি রাষ্ট্রপতির সম্মতি সাপেক্ষে কোনো অবসরপ্রাপ্ত বিচারপতিকে সাময়িক কালের জন্য বিচারক হিসেবে মনোনীত করতে পারেন (ধারা নং ১২৮)।সংবিধান অনুযায়ী সুপ্রিমকোর্টের বিচারপতি পদপ্রার্থীকে অবশ্যই ভারতীয় নাগরিক হতে হবে।তাঁকে ভারতের কোনো হাইকোর্টে ৫ বছর বিচারপতিরূপে অভিজ্ঞ থাকতে হবে অথবা কোনো হাইকোর্টে ১০ বছরের অ্যাডভোকেট হিসেবে অভিজ্ঞতা থাকা দরকার।বিচারপতিগন ৬৫ বছর বয়স পর্যন্ত স্বপদে অধিষ্ঠিত থাকেন।
অ্যালেক বেডসার
স্যার অ্যালেক ভিক্টর বেডসার, সিবিই (Alec Bedser; জন্ম: ৪ জুলাই, ১৯১৮ - মৃত্যু: ৪ এপ্রিল, ২০১০) বার্কশায়ারের রিডিং এলাকায় জন্মগ্রহণকারী বিখ্যাত পেশাদার ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলে তিনি মূলতঃ মিডিয়াম-ফাস্ট বোলার হিসেবে খেলতেন। পাশাপাশি ডানহাতে ব্যাটিংয়েও পারদর্শিতা দেখিয়েছেন তিনি।
অ্যালেক বেডসার ঘরোয়া প্রথম-শ্রেণীর ইংরেজ কাউন্টি ক্রিকেটে সারে দলের প্রতিনিধিত্ব করেন। বিংশ শতাব্দীতে তাকে সেরা ইংরেজ ক্রিকেটারদের অন্যতমরূপে গণ্য করা হয়।
খেলোয়াড়ী জীবন
১৯৩৯ থেকে ১৯৬০ সালের মধ্যে সারে দলের পক্ষে প্রথম-শ্রেণীর ক্রিকেটে অংশগ্রহণ করেন। এ সময় তার যমজ ভাই এরিক বেডসার একই দলে খেলেন। ৪৮৫ খেলায় বেডসার ৪৮৫টি প্রথম-শ্রেণীর উইকেট লাভ করেন।
১৯৪৬ থেকে ১৯৫৫ সালের মধ্যবর্তী সময়ে ইংল্যান্ডের পক্ষে টেস্ট ক্রিকেটে অংশ নেন। ৫১ টেস্টে তার উইকেটের সংখ্যা ২৩৬। ১৯৫৩ সালে বিখ্যাত অস্ট্রেলীয় ক্রিকেট তারকা ক্ল্যারি গ্রিমেটের সর্বোচ্চ টেস্ট উইকেট লাভের বিশ্বরেকর্ড ভেঙ্গে ফেলেন। ১৯৬৩ সালে ব্রায়ান স্ট্যাদাম কর্তৃক তার এ রেকর্ড ভঙ্গ হয়।
বিশ্বযুদ্ধে অংশগ্রহণ
দ্বিতীয় বিশ্বযুদ্ধে সক্রিয় অংশগ্রহণ করেন। যুদ্ধের শেষদিকে ইতালিতে অবস্থানকালীন বেডসার যমজ ভ্রাতৃদ্বয়ের সাথে আর্থার ম্যাকইনটায়ারের বন্ধুত্বমূলক সম্পর্ক গড়ে উঠে।
অবসর
ক্রিকেট খেলা থেকে অবসর নেয়ার পর ইংল্যান্ড ক্রিকেট দলের নির্বাচকমণ্ডলীর সভাপতির দায়িত্ব পালনসহ সারে কাউন্টি ক্রিকেট ক্লাবের সভাপতি মনোনীত হন। ১৯৯৬ সালে নাইট উপাধীতে ভূষিত হন তিনি।
ক্রিকেটের বাইরে এসে ডানপন্থী চাপ প্রয়োগকারী গোষ্ঠী ফ্রিডম অ্যাসোসিয়েশনের প্রতিষ্ঠাকালীন সদস্য মনোনীত হন।  এ গোষ্ঠী দক্ষিণ আফ্রিকার আন্তর্জাতিক পর্যায়ে নির্বাসনকালীন সময়ে ক্রীড়া সম্পর্ক বজায়ে পরামর্শকের ভূমিকায় অবতীর্ণ হতো।
জানুয়ারি, ২০০৯ সালে আইসিসি ক্রিকেট হল অব ফেমের উদ্বোধনী তালিকায় তাকে অন্তর্ভুক্ত করা হয়। ৪ এপ্রিল, ২০১০ তারিখে অ্যালেক বেডসারের দেহাবসানের পর রেগ সিম্পসন মৃত্যু-পূর্ব পর্যন্ত ইংল্যান্ডের বয়োজ্যেষ্ঠ জীবিত টেস্ট খেলোয়াড়ের মর্যাদা লাভ করেছিলেন।
জোয়াও কানসেলো
জোয়াও পেদ্রো কাভাকো ক্যানসেলো (জন্ম ২৭ মে, ১৯৯৪) একজন পর্তুগিজ পেশাদার ফুটবলার যিনি প্রিমিয়ার লিগের ক্লাব ম্যানচেস্টার সিটি এবং পর্তুগাল জাতীয় ফুটবল দলের হয়ে ফুলব্যাক কিংবা উইংব্যাক হিসেবে খেলেন। একজন সৃষ্টিশীল, দক্ষ, শক্তিশালী এবং বহুমুখী প্রতিভার কারণে তাকে বিশ্বের সেরা ফুল-ব্যাকদের একজন ধরা হয়।
বেনফিকার যুব একাডেমিতে যোগদানের পর ক্যানসেলো ২০১২ সালে ক্লাবের বি টিমের হয়ে খেলা শুরু করেন এবং দুই বছর পর মূল দলে ডাক পান। পরবর্তীতে ২০১৪–১৫ মৌসুমে তাকে লা লিগার ক্লাব ভ্যালেন্সিয়াতে লোনে পাঠানো হয়। ২০১৫ সালের গ্রীষ্মে ভালেনসিয়া তাকে স্থায়ীভাবে কিনে নিয়ে ২০১৭–১৮ মৌসুমে সেরি এ ক্লাব ইন্টার মিলানে লোনে পাঠায়। সে মৌসুমে তিনি সেরি এ'র বছরের সেরা দলে অন্তর্ভুক্ত ছিলেন। ক্যানসেলোর পারফরম্যান্স দেখে জুভেন্টাস তাকে ২০১৮ সালে ৪০.৪ মিলিয়ন ইউরো দিয়ে কিনে নেয়। সেখানে তিনি তার প্রথম এবং একমাত্র মৌসুমে লিগ এবং সুপারকোপা ইতালিয়ানা জেতেন।
২০১৯ সালে ইংলিশ ক্লাব ম্যানচেস্টার সিটি ৬০ মিলিয়ন ইউরো এবং সাথে দানিলোকে অন্তর্ভুক্ত করে ক্যানসেলোকে স্থায়ীভাবে কিনে নেয়। এরপর থেকে তিনি ক্লাবটির হয়ে দুটি প্রিমিয়ার লিগ শিরোপা এবং একটি লিগ কাপ জিতেছেন। ২০২০–২১ মৌসুমে ম্যানচেস্টার সিটিকে তাদের প্রথম উয়েফা চ্যাম্পিয়ন্স লিগের ফাইনালে পৌঁছাতে তার গুরুত্বপূর্ণ ভূমিকা ছিল।
২০১৬ পর্তুগালের জাতীয় ফুটবল দলের হয়ে তার অভিষেক ঘটে। পর্তুগালের যুবদলের হয়ে তিনি ৭৫ ম্যাচে ৩ গোল করেছিলেন। তিনি পর্তুগাল অনূর্ধ্ব-২১ দলেরও অংশ ছিলেন যারা ২০১৫ উয়েফা ইউরোপিয়ান চ্যাম্পিয়নশিপ ফাইনালে পৌঁছেছিল। তিনি নিজ দেশের মাটিতে প্রথমবারের মত অনুষ্ঠিত ২০১৯ উয়েফা নেশনস লিগ ফাইনালে খেলেন এবং সে টুর্নামেন্ট জেতেন।
বেনফিকা
২৮ জুলাই, ২০১২-এ, ক্যানসেলো প্র‍থমবারের মত বেনফিকার মূল দলের সাথে প্রীতি ম্যচ খেলতে নামেন; যেখানে তাদের প্রতিপক্ষ ছিলো গিল ভিসেন্ট। সে ম্যাচে তিনি রাইট ব্যাক হিসাবে পুরো ৯০ মিনিট খেলেছিলেন। বি-টিমের সাথে চুক্তি থাকা সত্ত্বেও তাকে ম্যাক্সি পেরেইরার সম্ভাব্য উত্তরসূরি হিসেবে বিবেচনা করা হয়েছিল; ২০১৩ সাল পর্যন্ত তিনি বি-টিমের প্রতিনিধিত্ব করেছিলেন এবং সেই বছরের ১৮ মে রিও অ্যাভে-এর বিপক্ষে ২–১ গোলের জয়ে দু’টি জয়সূচক গোল করেন করে জাতীয় চ্যাম্পিয়নশীপ জেতেন।
২৫ জানুয়ারি, ২০১৪-এ ক্যানসেলো বেনফিকার মূল দলের সাথে তার প্রথম প্রতিযোগীতামূলক ম্যাচ খেলেন। সে ম্যাচে তাকে বদলি হিসেবে নামানো হয় এবং তারা ১–০ তে জয়লাভ করেন। ১০ মে'তে প্রিমেইরা লিগায় লিগ চ্যাম্পিয়ন হয়ে ক্লাসিকোতে পোর্তোর বিরুদ্ধে খেলতে নামেন এবং সে ম্যাচে ২–১ গোলে হারেন।
২০১৪–১৫: অভিষেক মৌসুম ও দলে নিয়মিত হওয়া
থাম্ব| ২০১৫ সালে [[ভালেনসিয়া ফুটবল ক্লাব|ভ্যালেন্সিয়ার হয়ে খেলছেন ক্যানসেলো]] ২০ আগস্ট, ২০১৪-এ, ক্যানসেলো €১৫ মিলিয়নে কেনার বিকল্পের সাথে এক বছরের লোনে ভ্যালেন্সিয়ায় যোগ দেন। তার লা লিগা অভিষেক ঘটে ২৫ সেপ্টেম্বর, কর্ডোবার বিরুদ্ধে। ৩–০ গোলে জয়ী ম্যাচের পুরোটাই খেলেন তিনি। প্রথমদিকে তিনি বদলি হিসেবেই খেলতে থাকেন। তিনি মাঝে মাঝেই রাইট উইংয়ে চলে যেতেন এবং পরে তার ভাল পারফরম্যান্স দিয়ে লেভান্তের বিরুদ্ধে ম্যান অফ দ্য ম্যাচের পুরস্কার পান।  পুরো সিজন জুড়ে, তিনি ভ্যালেসিয়া রাইট ব্যাক আন্তোনিও ব্যারাগানের বিকল্প হিসেবে খেলেন। সমস্ত প্রতিযোগিতাসহ তিনি সে মৌসুমে ১৩টির মত ম্যাচ খেলেন। তার পারফরম্যান্স ভ্যালেন্সিয়াকে চ্যাম্পিয়ন্স লিগে পৌঁছাতে সাহায্য করেছিল, যার ফলে ২৫ মে ক্যানসেলোকে ভ্যালেন্সিয়া ১৫ মিলিয়ন ইউরো দিয়ে ৩০ জুন, ২০২১ সাল পর্যন্ত কিনে নেয়।
ইন্টার মিলানে লোন
২২ আগস্ট ২০১৭-এ, ক্যানসেলো এক বছরের লোনে ইন্টার মিলানে যোগ দিয়েছিলেন; লোন ডিলের অংশ হিসেবে জিওফ্রে কন্ডোগবিয়া ভ্যালেন্সিয়ায় যোগ দিয়েছিলেন রোমার কাছে ৩-১ ব্যবধানে জয়ের ৮৩তম মিনিটে আন্তোনিও ক্যান্দ্রেভার বদলি হিসেবে চার দিন পর সেরি এ তার অভিষেক হয়।
পর্তুগাল দলে থাকাকালীন ২০১৭ সালের আগস্টের শেষের দিকে ক্যানসেলো হাঁটুর লিগামেন্টে আঘাত পেয়েছিলেন, যা দেড় মাসের জন্য তাকে মাঠের বাইরে ঠেলে দিয়েছিলো। ডার্বি ডেলা ম্যাডোনিনায় এসি মিলানের বিরুদ্ধে ঘরের মাঠে ৩–২ জয়ের ম্যাচে শেষ ২০ মিনিটের জন্য তিনি মাঠে নেমেছিলেন। সেরি এ -তে কয়েক সপ্তাহ নিজেকে মানিয়ে নেওয়ার পর, ক্যানসেলো কোপা ইতালিয়াতে পোর্ডেনোনের বিরুদ্ধে স্টার্টার হিসেবে খেলতে নামেন। ১৭ এপ্রিল, ২০১৮-এ, তিনি ক্যাগলিয়ারির বিরুদ্ধে একটি ফ্রি কিক গোলে তার প্রথম লিগ গোল করেন; সে ম্যাচে ইন্টার মিলান ৪–০ তে জয়লাভ করে। সেরি এ-তে প্রথমদিকে ট্যাক্টিকাল ভুলের কারণে তার মানিয়ে নিতে কষ্ট হলেও পরবর্তীতে তার পারফরম্যান্স ক্রমান্বয়ে উন্নতি করতে শুরু করে, যার ফলে তাকে সেরি এ-এর বছরের সেরা দলে অন্তর্ভুক্ত করা হয়।  মৌসুমে তার ভাল পারফরম্যান্স সত্ত্বেও, ক্লাব ক্যানসেলোকে না কেনার সিদ্ধান্ত নেয়।
জুভেন্টাস
থাম্ব| ক্যানসেলো ২০১৮–১৯ প্রিসিজনে [[ইয়ুভেন্তুস ফুটবল ক্লাব|জুভেন্টাসের হয়ে খেলছেন]] ২৭ জুন ২০১৮-এ, জুভেন্টাস ক্যানসেলোকে ৪০.৪ মিলিয়ন ইউরো দিয়ে পাঁচ বছরের জন্য কিনে নেয়।, ১৮ আগস্ট চিয়েভো ভেরোনার বিরুদ্ধে ৩–২ গোলে জয়ের মাধ্যমে তার ঘরোয়া লিগে অভিষেক হয়। তিনি ২০১৯ সালের জানুয়ারিতে ইন্টার মিলানকে ১–০ গোলে হারিয়ে ক্লাবের সাথে প্রথম সুপারকপা ইতালিয়ানা ট্রফি জেতেন।  একই মাসে তিনি লাজিওর বিপক্ষে প্রথম লিগ গোল করেন।  ৬ অক্টোবর তিনি রদ্রিগো বেন্টানকুরকে অ্যাসিস্ট করে উদিনেসের বিরুদ্ধে ২–০ ব্যবধানে জয়ে সাহায্য করেন। ৭ ডিসেম্বর, ডার্বি ডি'ইতালিয়াতে তার প্রাক্তন ক্লাব ইন্টার মিলানের বিরুদ্ধে ১–০ জয়ে মারিও মান্দজুকিচকে ক্যানসেলো অ্যাসিস্ট করেন।
১০ এপ্রিল ২০১৯-এ ক্যানসেলো ক্রিশ্চিয়ানো রোনালদোকে অ্যাসিস্ট করে আয়াক্সের বিপক্ষে চ্যাম্পিয়ন্স লিগের কোয়ার্টার ফাইনালে প্রথম লেগে ড্র করাতে সক্ষম হন। যদিও ১৬ এপ্রিল তুরিনে দ্বিতীয় লেগে জুভেন্টাস ২–১ এ হেরে প্রতিযোগিতা থেকে বিদায় নেয়। চার দিন পরে, ক্যানসেলো প্রতিদ্বন্দ্বী ফিওরেন্টিনার বিরুদ্ধে স্কুডেটো - ক্লিনচিং ম্যাচে খেলে জুভেন্টাসকে টানা অষ্টম লিগ শিরোপা জেতাতে সাহায্য করেন।
২০১৯–২০: রেকর্ড ট্রান্সফার এবং সংগ্রাম
প্রাথমিকভাবে, ক্যানসেলো ক্লাবে তার প্রথম মৌসুমে লড়াই করেছিলেন, তিনি যে ম্যাচগুলি খেলেছিলেন সেসব তার সচরাচর পজিশনের বাইরে খেলেন এবং রাইটব্যাক্রর জন্য ওয়াকারের বিরুদ্ধে প্রতিদ্বন্দ্বিতা করে দলে একটি শুরুর স্থান নির্ধারণ করতে ব্যর্থ হন।
২০২০–২১: ব্রেকথ্রু এবং ইউরোপীয় ফাইনাল
মৌসুমে, কেন্দ্রীয় মিডফিল্ড পজিশনে বলের নিয়ন্ত্রণ বজায় রাখার জন্য ক্যানসেলোর ফুল-ব্যাক থেকে ভিতরে আসার ক্ষমতা, যখন দখল হারিয়ে যায় তখন তার দল আরও স্থিতিশীল রক্ষণাত্মক আকারে ছিল তা নিশ্চিত করার জন্য, এটি অন্যতম প্রধান কারণ হিসাবে প্রশংসিত হয়েছিল। ম্যানচেস্টার সিটি সেই মৌসুমে প্রিমিয়ার লিগের শিরোপা পুনরুদ্ধার করে, পাশাপাশি পিএফএ প্রিমিয়ার লিগের বর্ষসেরা দলে নাম লেখানো হয়।
২০২১–২২: দ্বিতীয় প্রিমিয়ার লিগ শিরোপা
17 অক্টোবর 2021-এ, সিটির হয়ে আরবি লাইপজিগের বিরুদ্ধে 6-3 হোম চ্যাম্পিয়ন্স লিগের গ্রুপ পর্বের জয়ে ক্যানসেলো সিজনের প্রথম গোল করেন। ৩ নভেম্বর, ক্যানসেলো ক্লাব ব্রুগের বিরুদ্ধে চ্যাম্পিয়ন্স লিগের গ্রুপ পর্বে হোম জয়ে ফিল ফোডেন, রিয়াদ মাহরেজ এবং গ্যাব্রিয়েল জেসুসের জন্য হ্যাটট্রিক করেন, যার ফলে তিনি ম্যাচের সেরা নির্বাচিত হন। ৬ নভেম্বর, ম্যানচেস্টার ডার্বিতে, ক্যানসেলো ওল্ড ট্র্যাফোর্ডে ম্যানচেস্টার ইউনাইটেডের বিরুদ্ধে ২-০ ব্যবধানের জয়ে উভয় গোলই তৈরি করেন, এরিক বেলির নিজের গোলে বাধ্য করেন এবং বার্নার্দো সিলভাকে দুই ম্যাচে তার পঞ্চম অ্যাসিস্টের জন্য সহায়তা প্রদান করেন।. 19 ডিসেম্বর, ক্লাবের হয়ে তার 100 তম উপস্থিতিতে, তিনি একটি দূরপাল্লার শটে গোল করেন এবং নিউক্যাসল ইউনাইটেডের বিরুদ্ধে 4-0 জয়ে সহায়তা প্রদান করেন।
যুবদল
থাম্ব|২০১২ সালে পর্তুগাল অনূর্ধ্ব–১৯ এর হয়ে খেলছেন ক্যানসেলো পর্তুগাল
অনূর্ধ্ব–২০ দলের সাথে ক্যানসেলো ২০১৩ ফিফা বিশ্বকাপ এবং ২০১৪ টুলন টুর্নামেন্টে অংশগ্রহণ করেছিলেন। এই দু টুর্নামেন্টে তার রাউন্ড-অফ-16- এ পৌঁছেছিল।
ক্যানসেলো অনূর্ধ্ব–২১ স্কোয়াডের অংশ নিয়ে ২০১৫ ইউরোপিয়ান চ্যাম্পিয়নশিপে খেলেছিলেন। তিনি টুর্নামেন্টে প্রথমবারের মত সেমিফাইনালে জার্মানির বিরুদ্ধে রাফায়েল গুয়েরেইরোর পরিবর্তে খেলতে নামেন। সুইডেনের কাছে ফাইনালে হেরে তারা রানার্সআপ হয়।
সিনিয়র ক্যারিয়ার
২৬ আগস্ট ২০১৬-এ প্রধান কোচ ফার্নান্দো সান্তোস প্রথমবারের মতো দলে ডাকেন। ১ সেপ্টেম্বর পোর্তোতে জিব্রাল্টারের সাথে প্রীতি ম্যাচে তিনি পুরো ৯০ মিনিট খেলেন এবং একটি গোল করেন। পরের মাসে ২০১৮ ফিফা বিশ্বকাপের বাছাইপর্বে আন্ডোরার বিরুদ্ধে এবং ফ্যারো আইল্যান্ডস এর বিপক্ষে তিনি একটি করে গোল করেন।
২০১৮ সালের মে মাসে, ক্যানসেলোকে রাশিয়া বিশ্বকাপের জন্য প্রাথমিক ৩৫-সদস্যের দলে রাখা করা হয়েছিল, কিন্তু তিনি চূড়ান্ত অংশ নিতে পারেননি। ক্যানসেলোকে ২০১৮–১৯ উয়েফা নেশনস লিগের গ্রুপ পর্বের লিগ পর্বের চারটি ম্যাচের জন্য নির্বাচিত করা হয়েছিল। উয়েফা ন্যাশনস লিগের ফাইনালে পর্তুগাল পোর্তোতে নেদারল্যান্ডসকে ১–০ গোলে পরাজিত করে ট্রফি জেতে।
ক্যানসেলোকে প্রাথমিকভাবে ২০২১ সালের জুন মাসে উয়েফা ইউরো ২০২০ -এর পর্তুগালের দলে অন্তর্ভুক্ত করা হয়েছিল। কিন্তু, হাঙ্গেরির বিপক্ষে ম্যাচের দুই দিন আগে তিনি কোভিড-১৯- পজিটিভ হন এবং বাদ পড়েন। তার পরিবর্তে ডিয়োগো ডালটকে দলে নেওয়া হয়েছিল।
২০২২ সালের অক্টোবরে, তাকে কাতার ২০২২ ফিফা বিশ্বকাপের জন্য পর্তুগালের প্রাথমিক ৫৫ সদস্যের দলে নেওয়া হয়েছিল।
হাবিবা সারাবি
হাবিবা সারাবি আফগানিস্তানের বামিয়ান প্রদেশের গভর্নর হিসেবে ২০১১ সাল থেকে কাজ করছেন। হাজারা নামের সংখ্যালঘু সম্প্রদায় থেকে উঠে আসা দেশের প্রথম মহিলা গভর্নর তিনি।
জোয়াও কানসেলো
খেলার ধরণ
ক্যানসেলো মিডিয়াতে একজন প্রতিশ্রুতিশীল খেলোয়াড় হিসাবে পরিচিত। মূলত তার গতি, শক্তি এবং আক্রমণাত্মক ক্ষমতার পাশাপাশি তার কৌশল, ড্রিবলিং দক্ষতা, সৃজনশীলতা এবং ক্রসিং ক্ষমতার জন্য পরিচিত। তিনি ফুল-ব্যাক বা উইঙ্গার উভয় ফ্ল্যাঙ্কে খেলতে সক্ষম, যদিও তিনি সাধারণত ডানদিকে খেলেন।  জুভেন্টাসে থাকাকালীন, তাকে ইউরোপের অন্যতম সেরা ফুল-ব্যাক হিসাবে বিবেচনা করা হত। তবে তার কৌশলগত বোধ, অবস্থান, এবং প্রতিরক্ষামূলক দক্ষতা মিডিয়াতে দুর্বলতা হিসাবে উল্লেখ করা হয়েছে।
প্রথাগত ফুল-ব্যাক হিসেবে খেলার সময় তিনি ফরোয়ার্ডে বেশ ভালো রান নেন। তিনি ওভারল্যাপিং করার পরিবর্তে রান করার পরিবর্তে বল বিপক্ষের দখলে থাকা অবস্থায় এগিয়ে যান, এবং তিনি বল তাড়া করার চেয়ে পায়ে রাখতে পছন্দ করেন। বলের উপর, তিনি বাইরের দিকে ঘুরতে গিয়ে ডান দিক থেকে ইনফিল্ড কাটতে সমানভাবে সক্ষম, এবং নিয়মিত তার দুর্বল বাম পা দিয়ে ক্রস করতে বা বিরোধী লেফট-ব্যাকের ভিতরে ড্রাইভ করতে এবং আরও সামনের লোকদের সাথে একত্রিত হওয়ার দিকে তাকাবেন। তিনি একজন খুব শক্তিশালী ড্রিবলার এবং সেই ক্ষমতা, যেটির সাথে তিনি উভয় পায়ে আত্মবিশ্বাসী, তার বিরুদ্ধে রক্ষা করা অত্যন্ত কঠিন করে তোলে। তার গতি তাকে রক্ষণাত্মক ট্রানজিশনে পুনরুদ্ধার করার জন্য যথেষ্ট দ্রুত হতে দেয় এবং তার দল আক্রমণ করার সময় সে তার পিছনে যে স্থান ছেড়ে যায় সে সম্পর্কে সর্বদা সচেতন থাকে।
হাবিবা সারাবি
২০০৮ সালে বিশ্বখ্যাত টাইম ম্যাগাজিনের করা পরিবেশবিষয়ক সেরাদের তালিকায় যুক্ত হয়েছে তার নাম।
সংস্কার
২০০৫ সালে দেশটির প্রথম নারী গভর্নরের দায়িত্ব নিয়ে সমাজে শিক্ষার প্রসারে, নারীদের অধিকার রক্ষার কাজে উল্লেখযোগ্য অবদান রেখেছেন তিনি। এর আগে দেশটির মহিলাবিষয়ক মন্ত্রণালয়ের দায়িত্বে ছিলেন হাবিবা।
পুরস্কার
হাবিবা সারাবি কাজের স্বীকৃতি হিসেবে পেয়েছেন অনেক পুরস্কার। স্বাস্থ্য, কৃষি খাত ও শান্তি রক্ষায় বিশেষ অবদানের পুরস্কার পেয়েছেন তিনি।
জোয়াও কানসেলো
খেলার ধরণ
ম্যানচেস্টার সিটিতে তার দ্বিতীয় মৌসুমে, ম্যানেজার পেপ গার্দিওলার অধীনে, ক্যানসেলোকে তার হাইব্রিড খেলোয়াড়দের একজন হিসেবে গড়ে তোলা হয়, যে একই খেলায় ফুল-ব্যাক এবং সেন্ট্রাল মিডফিল্ড উভয়েই খেলে। সিটির 4–3–3 ফর্মেশনের সময়, দখলের বাইরে গেলে, ক্যানসেলো রদ্রির পাশাপাশি সেন্ট্রাল মিডফিল্ডে চলে যান, পাঁচজন খেলোয়াড়কে তাদের অ্যাটাকিং লাইন তৈরি করতে রেখে যান। তাদের পিছনের তিনজন পিচ জুড়ে ছড়িয়ে পড়ে, ক্যানসেলো, রদ্রি এবং দুই আক্রমণাত্মক মিডফিল্ডার প্রায়ই মধ্যমাঠে একটি বক্স তৈরি করে যাতে সেন্ট্রাল অঞ্চলগুলিকে অতিরিক্ত বোঝা যায়। সিটি যদি মিডফিল্ড কেন্দ্র করে খেলে খেলে তাহলে ক্যান্সেলো মিডফিল্ডে নির্ভুল ফরোয়ার্ড পাসের মাধ্যমে খেলা পরিচালিত করে। ক্যানসেলো সিটির সবচেয়ে কার্যকরী সৃজনশীল খেলোয়াড়দের মধ্যে একজন। যখন ক্যান্সেলো বিপক্ষ দলের নজরের বাইরে থাকে, তখন তিনি সেন্ট্রাল মিডফিল্ডে চলে যান। ক্যানসেলোর এ মুভের জন্য মিডফিল্ডে একজন অতিরিক্ত খেলোয়াড় যোগ হয়, এবং বিপক্ষ দলের আক্রমণে বাধা দেওয়ার জন্য সহজ হয়।
ব্যক্তিগত জীবন
ক্যানসেলো এবং তার বান্ধবী ড্যানিয়েলা মাচাদোর একটি মেয়ে আছে। ৩০ ডিসেম্বর ২০২১-এ, তাদের বাড়িতে চারজন লোক মিলে তাদের কিছু ব্যক্তিগত গহনা চুরি করেছিলো। ক্যানসেলো সেবারে আত্মরক্ষা করতে গিয়ে মুখে আঘাত পান, তবে তার পরিবার নিরাপদ ছিল।
অর্জন
বেনফিকা
জুভেন্টাস
পর্তুগাল অ-২১
মার্কাস পের্শোন
মার্কাস আলেজেক্স পের্শোন(জন্ম হয়েছিল ১ জুন ১৯৭৯), এছাড়াও নচ নামে পরিচিত, একজন সুইডিশ ভিডিও গেম প্রোগ্রামার এবং ডিজাইনার।
মোজং প্রতিষ্ঠার জন্য পের্শোনের মূল উদ্যোগটি ছিল মাইনক্রাফট যা ২০০৯ সালে এর প্রযুক্তিগত ডেমো থেকে জনপ্রিয়তা এবং সমর্থন লাভ করেছিল। তার পর থেকে, তিনি ভিডিও গেম শিল্পের মধ্যে উল্লেখযোগ্যভাবে খ্যাতি অর্জন করেছেন, একাধিক পুরস্কার জিতেছেন এবং শিল্পের ফিগারহেডের সাথে সম্পর্ক স্থাপন করেছেন। ২০১১ সালে গেমটির আনুষ্ঠানিক সূচনা না হওয়া পর্যন্ত তিনি মাইনক্রাফট এর প্রধান ডিজাইনার হিসাবে তার অবস্থান ধরে রেখেছিলেন, তার পরে তিনি সৃজনশীল কর্তৃপক্ষকে জেনস বার্গেনস্টেন এ স্থানান্তর করেছিলেন। মাইক্রোসফ্ট দ্বারা $ ২.৫ বিলিয়ন ডলারের অধিগ্রহণের পরে, ২০১৪ সালের নভেম্বরে মোজাং ছাড়ার আগ পর্যন্ত তিনি মাইনক্রাফটে কাজ চালিয়ে গিয়েছিলেন। মাইক্রোসফট তার টুইটার অ্যাকাউন্টে জাতি এবং লিঙ্গ সম্পর্কিত বিষয়ে বিতর্কিত মন্তব্যের পরে অবশেষে পারসন থেকে বিচ্ছিন্ন হয়ে পড়ে।
জীবনী
পার্সসনের জন্ম স্টকহোম এ হয়েছিল, সুইডেন,১ জুন ১৯৭৯ সালে একজন ফিনিশ মার কাছে। তিনি জীবনের প্রথম সাত বছর এডসবিন এ বাস করেছিলেন তার পরিবার স্টকহোমে ফিরে আসার আগে। তিনি সাত বছর বয়সে বাবার কমোডোর ১২৮ হোম কম্পিউটারে প্রোগ্রামিং শুরু করেছিলেন। বিভিন্ন টাইপ-ইন প্রোগ্রাম এর পরীক্ষা-নিরীক্ষার পরে তিনি আট বছর বয়সে প্রথম খেলাটি তৈরি করেছিলেন, একটি টেক্সট-ভিত্তিক অ্যাডভেঞ্চার গেম. পেশাগতভাবে তিনি কিং এর চার বছর ধরে, ২০০৯ অবধি গেম ডেভেলপার হিসাবে কাজ করেছিলেন। এরপরে তিনি জালআম এর প্রোগ্রামার হিসাবে কাজ করেছিলেন।
ইন্টারনেট সেবা প্রদানকারী
ইন্টারনেট সেবা প্রদানকারী (আইএসপি) বলতে একটি প্রতিষ্ঠানকে বুঝানো হয়, যারা ইন্টারনেটে প্রবেশ এবং ব্যবহার সংক্রান্ত সেবা প্রদান করে। ইন্টারনেট সেবা প্রদানকারী প্রতিষ্ঠান বিভিন্ন রকমের হতে পারে। যেমন বাণিজ্যিক, সামাজিক মালিকানাধীন, অলাভজনক, বা অন্যথায় ব্যক্তিগতভাবে মালিকানাধীন।
আইএসপি দ্বারা প্রদান করা ইন্টারনেট সেবায় অন্তর্ভুক্ত থাকতে পারে ইন্টারনেটে প্রবেশ, ইন্টারনেট ট্রানজিট, ডোমেইন নাম রেজিস্ট্রেশন, ওয়েব হোস্টিং, ইউজনেট সেবা, এবং কোলোকেশন (এক ধরনের ডাটা সেন্টার)।
ইতিহাস
ইন্টারনেট আগে সরকারি গবেষণাগার এবং অংশ গ্রহণকারী বিশ্ববিদ্যালয়ের নির্দিষ্ট ডিপার্টমেন্ট এর সাথে সংযোগ স্থাপনের জন্য একটি নেটওয়ার্ক হিসাবে ব্যবহার করা হতো। ১৯৮০ এর শেষের দিকে জনগনের সামনে একটি প্রক্রিয়া উপস্থাপন করা হয়, বাণিজ্যিক ভাবে ইন্টারনেটের ব্যবহার। বাকি যেসব বাধা বিপত্তি ছিল, সেসব ১৯৯৫ এর দিকে দূর করা হয়, ওয়ার্ল্ড ওয়াইড ওয়েব প্রবর্তনের ৪ বছর পর।
২০১৪ সালের ২৩শে এপ্রিল, মার্কিন যুক্তরাষ্ট্রের ফেডারেল কমিউনিকেশনস কমিশন (এফসিসি) একটি নতুন নিয়মকে অনুমতি দেয়ার কথা বলে প্রতিবেদন দিয়েছিল। সেই নিয়ম আইএসপি-দের কন্টেন্ট প্রদানকারীদের কন্টেন্ট প্রদান করার জন্য একটি দ্রুত ট্র্যাক প্রদানের অনুমতি প্রদান করে, এইভাবে তাদের আগের নেট নিরপেক্ষতা অবস্থান পরিবর্তন করতে হবে।  হার্ভার্ড আইন স্কুলের আইন এবং প্রযুক্তি বিষয়ক বিশেষজ্ঞ প্রফেসর সুসান ক্রাওফোরডের মতামত অনুযায়ী, নেট নিরপেক্ষতার সম্ভাব্য সমাধান হতে পারে মিউনিচিপাল বা পৌর ব্রডব্যান্ড। ১৫ মে, ২০১৪ তে এফসিসি ইন্টারনেট সার্ভিস সংক্রান্ত দুইটি অপশন বিবেচনা করার সিদ্ধান্ত গ্রহণ করেঃ প্রথমত, ধীর এবং ধ্রুত গতির ব্রডব্যান্ডকে অনুমতি প্রদান, এতে করে নেট নিরেপেক্ষতার সাথে আপস করা হবে; এবং দ্বিতীয়ত, ব্রডব্যান্ডকে একটি টেলিযোগাযোগ সেবা হিসাবে পুনঃশ্রেণিভুক্ত করা, এতে করে নেট নিরেপেক্ষতা সংরক্ষণ করা হবে।  ১০ নভেম্বর ২০১৪ তে, প্রেসিডেন্ট ব্যারাক ওবামা নেট নিরেপেক্ষতা সংরক্ষণ করার উদ্দেশ্যে ব্রডব্যান্ডকে একটি টেলিযোগাযোগ সেবা হিসাবে পুনঃশ্রেণিভুক্ত করার মতামতকে সুপারিশ করেন।   ১৬ জানুয়ারি ২০১৫ তে, রিপাবলিকানেরা একটি আইন উপস্থাপিত করে, যাতে নেট নিরেপেক্ষতার জন্য কিছুটা ছাড় ছিল, কিন্তু এই আইন এফসিসিকে ইন্টারনেট সেবা প্রদানকারীদের উপর ফেলে এমন কোন সিদ্ধান্ত নিতে বাধা প্রদান করে।  ৩১ জানুয়ারি ২০১৫, এপি নিউস প্রতিবেদন প্রকাশ করে যে, এফসিসি ২৬ ফেব্রুয়ারি ২০১৫ এ হতে যাওয়া একটি ভোটে যোগাযোগ আইন ১৯৩৪ এর টাইটেল দুই এর ধারণা উপস্থাপন করবে।. এই ধারণা গ্রহণ করার মাধ্যমে ইন্টারনেট সেবাকে টেলিযোগাযোগে পুনঃশ্রেণিভুক্ত করা যাবে এবং এফসিসি এর চেয়ারম্যান টম হুইলার এর মতে, এই ধারণা নেট নিরেপেক্ষতা নিশ্চিত করবে। নিউ ইয়র্ক টাইমস অনুযায়ী, এফসিসি তার ভোটে নেট নিরেপেক্ষতা প্রয়োগ করবে।
২৬ ফেব্রুয়ারি ২০১৫-এ, এফসিসি যোগাযোগ আইন ১৯৩৪ এর সেকশন ৭০৬ এর টাইটেল দুই এর ধারণা টেলিযোগাযোগ আইন ১৯৯৬ এর ইন্টারনেটে প্রয়োগ করার পক্ষে রায় প্রদান করে।  এফসিসি এর চেয়ারম্যান টম হুইলার মন্তব্য করেন যে, "ইন্টারনেটকে নিয়ন্ত্রণ করার জন্য আর কোন পরিকল্পনা নেই, প্রথম সংশোধনী বক্তব্যের মুক্ত প্রকাশকে নিয়ন্ত্রণ করার উদ্দেশ্যে করা হয়েছে। তারা উভয়ই একই ধারনার।"
২০১৫ সালের ১২ই মার্চ, এফসিসি নেট নিরেপেক্ষতার সুনির্দিষ্ট বর্ণনা প্রকাশিত করে।  এপ্রিল ১৩, ২০১৫ তে এফসিসি "নেট নিরেপেক্ষতা" আইনের সর্বশেষ নিয়ম প্রকাশ করে।
এক্সেস প্রদানকারী আইএসপি
আইএসপি ইন্টারনেট প্রবেশাধিকার প্রদান করে, কয়েক ধরনের প্রযুক্তি ব্যবহার করে ব্যবহারকারীকে নেটওয়ার্কের সাথে যুক্ত করে।. এই প্রযুক্তির মধ্যে রয়েছে টেলিফোন লাইনের সাথে সংযুক্ত কম্পিউটার মডেম, কেবল টেলিভিশন (CATV), তার বিহীন ইথারনেট (ওয়াই-ফাই) এবং ফাইবার অপটিক্স।
যেসব কাস্টমারদের আরো চাহিদা রয়েছ যেমন, মাঝারি থেকে বৃহৎ ব্যবসায়ি অথবা অন্য আইএসপি - তারা আরো উচ্চ গতি সম্পন্ন ডিএসএল কানেকশন, ইথারনেট, মেট্রপলিটিয়ান ইথারনেট, গিগাবাইট ইথারনেট, ফ্রেম রিলে, আইএসডিএন প্রাইমারি রেট ইন্টারফেস, এটিএম এবং সোনেট ব্যবহার করতে পারে।
ওয়্যারলেস অ্যাকসেস আরেকটি বিকল্প হিসাবে রয়েছে। এতে আছে সেলুলার নেটওয়ার্ক বা মোবাইল নেটওয়ার্ক এবং স্যাটেলাইট ইন্টারনেট অ্যাক্সেস।
মেইলবক্স প্রদানকারীরা
মেইলবক্স প্রদানকারীরা এমন একটি প্রতিষ্ঠান, যারা ইলেকট্রনিক মেইল ডোমেইন হোস্টিং এর জন্য জন্য সেবা প্রদান করে। ইলেকট্রনিক মেইল ডোমেইন হোস্টিং এর সাথে থাকে মেইল বক্স এর জন্য স্টোরেজ জন্য। এসব প্রতিষ্ঠান ব্যবহারকারীদের তাদের সার্ভার ব্যবহার করে ইমেইল পাঠানো, গ্রহণ করা, সংরক্ষণ করার সেবা প্রদান করে।
অনেক মেইলবক্স প্রদানকারীরা এক্সেস প্রোভাইডারও, তবে কিছু আবার না (যেমনঃ ইয়াহু, আউটলুক, জিমেইল, এওল মেইল, পিও বক্স)। আরএফসি ৬৬৫০ এ যে ব্যাখ্যা দেয়া আছে, তার আওতায় ইমেইল হোস্টিং সার্ভিস রয়েছে। সাথে সেখানে কোম্পানি, ইউনিভার্সিটি, সংস্থা, দল অথবা ব্যক্তির নিজেকেই নিজের মেইল সার্ভার ব্যবস্থাপনা করার কথা। এই কাজটা সাধারনত করা হয় সিম্পল মেইল ট্রান্সফার প্রোটোকল বাস্তবায়ন করার মাধ্যমে এবং মেসেজে প্রবেশাধিকার দেয়া হয় ইন্টারনেট মেসেজ এক্সেস প্রোটোকলের মাধ্যমে, পোস্ট অফিস প্রোটোকল, ওয়েব মেইল অথবা একটি মালিকানাধীন প্রোটোকল।
হোস্টিং আইএসপি
ইন্টারনেট হোস্টিং সেবা প্রদানকারীরা ইমেইল, ওয়েব-হোস্টিং বা অনলাইন স্টোরেজ সেবা প্রদান করে। অন্যান্য সেবার মধ্যে রয়েছে ভার্চুয়াল সার্ভার, ক্লাউড সেবা, বা সরাসরি সার্ভার অপারেশন।
ট্রানজিট আইএসপি
আইএসপি-কে যেমন তাদের ব্যবহারকারীরা ইন্টারনেটে প্রবেশাধিকার দেয়ার জন্য টাকা প্রদান করে, তেমনই আইএসপি-রা তাদের আপস্ট্রিম আইএসপিকে টাকা প্রদান করে। আপস্ট্রিম আইএসপি সাধারন আইএসপির চাইতে বড় নেটওয়ার্কের অন্তর্ভুক্ত থাকে। তারা আইএসপিকে এমন সুবিধা দিতে পারে, যা সাধারনত তাদের নিকট থাকে না।
আসিফ মুজতবা
মোহাম্মদ আসিফ মুজতবা (آصف مجتبی; জন্ম: ৪ নভেম্বর, ১৯৬৭) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার ও কোচ। পাকিস্তান ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৯৭ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ইন্টারনেট সেবা প্রদানকারী
ট্রানজিট আইএসপি
সহজ ভাবে, প্রতিটি কানেকশন একটি আপস্ট্রিম আইএসপির সাথে যুক্ত থাকে যা হোম নেটওয়ার্কে অথবা থেকে ডাটা পরিবহনে ব্যবহার করা হয়; এ প্রক্রিয়া প্রথম টাইয়ারে পৌঁছানো পর্যন্ত চলতে থাকে। বাস্তবে প্রতিস্থিতি আরো জটিল হতে পারে। যেসব আইএসপি-র একের অধিক পয়েন্ট অফ প্রেসেন্স (পিওপি) রয়েছে, সেসব আইএসপির আপস্ট্রিম আইএসপিতে একের অধিক কানেকশন থাকতে পারে। ট্রানজিট আইএসপি হোস্টিং আইএসপি ও এক্সেস আইএসপি জন্য বিশাল পরিমানে ব্যান্ডউইথ সরবরাহ করে।
আসিফ মুজতবা
ঘরোয়া প্রথম-শ্রেণীর পাকিস্তানি ক্রিকেটে করাচি ও পাকিস্তান ইন্টারন্যাশনাল এয়ারলাইন্স এবং ইংরেজ ক্রিকেটে মেরিলেবোন ক্রিকেট ক্লাবের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে পারদর্শী ছিলেন আসিফ মুজতবা।
ইন্টারনেট সেবা প্রদানকারী
ভার্চুয়াল আইএসপি
ভার্চুয়াল আইএসপি (ভিআইএসপি) এমন একটি প্রক্রিয়া যাতে অন্য আইএসপি থেকে সেবা ক্রয় করা হয়, মাঝে মাঝে একে হোলসেল আইএসপি বলা হয়। এই প্রক্রিয়ায় ভিআইএসপি কাস্টমাররা হোলসেল আইএসপি দ্বারা প্রদান কৃত ইন্টারনেট ব্যবহার করে থাকে। ভিআইএসপি, মোবাইল ভার্চুয়াল নেটওয়ার্ক অপারেটর এবং যোগাযোগের জন্য লোকাল এক্সচেঞ্জ ক্যারিয়ারের অনুরুপ।
ফ্রী আইএসপি
ফ্রী আইএসপিরা এমন প্রতিষ্ঠান, যারা ফ্রি অফ চার্জ ইন্টারনেট সেবা দিয়ে থাকে। অনেক ফ্রী আইএসপি প্রতিষ্ঠান ব্যবহারকারী সংযুক্ত থাকা অবস্থায় বিজ্ঞাপন চিত্র দেখায়, যা বাণিজ্যিক টেলিভিশন এর মতোই ব্যবহারকারীর মনোযোগ বিজ্ঞাপন দাতাদের কাছে বিক্রি করে। আরো ফ্রী আইএসপি, মাঝে মাঝে ফ্রীনেট নামে ডাকা হয়, যা অলাভজনক প্রতিষ্ঠান দ্বারা নিয়ন্ত্রণ করা হয় এবং সেচ্ছাসেবকেরা কাজ করে থাকে।
তারবিহীন আইএসপি
তারবিহীন ইন্টারনেট সেবা প্রদানকারী বলতে বুঝায়, একটি ইন্টারনেট সেবা প্রদানকারী প্রতিষ্ঠান যা তারবিহীন নেটওয়ার্কিং প্রযুক্তির উপর নির্ভর করে। সেই প্রযুক্তির মধ্যে থাকতে পারে সাধারণ ওয়াই-ফাই বেতার জাল নেটওয়ার্কিং, অথবা প্রোপ্রাইটরি সরঞ্জাম যা মুক্ত ৯০০ মেগা হার্জ, ২.৪ গিগা হার্জ, ৪.৯, ৫.২, ৫.৪, ৫.৭ এবং ৫.৮ গিগা হার্জ ব্যান্ড অথবা অনুমোদন দেয়া ফ্রিকুএন্সি যেমন ২.৫ গিগা হার্জ (ইবিএস/বিআরএস), ৩.৬৫ গিগা হার্জ এবং উএফএইচ ব্যান্ড, এলএমডিএস।
আসিফ মুজতবা
প্রথম-শ্রেণীর ক্রিকেট
মার্চ, ১৯৮৭ সালে পাকিস্তান অনূর্ধ্ব-২৫ দলের নেতৃত্বে থেকে সফলভাবে জিম্বাবুয়ে সফর শেষ করেন। এক দশক পর ১৯৯৬-৯৭ মৌসুমে ঢাকায় অনুষ্ঠিত তৃতীয় সার্ক কোয়াড্রাঙ্গুলার ট্রফি প্রতিযোগিতায় নেতৃত্ব দিয়ে পাকিস্তান এ দলকে শিরোপা জয়ে সহায়তা করেন। প্রকৃত অধিনায়কদের ন্যায় তিনি সম্মুখসারিতে অগ্রসর হন। বাংলাদেশের বিপক্ষে প্রথম খেলায় ৬৭ ও চূড়ান্ত খেলায় ভারত এ-দলের বিপক্ষে ৯১ রান তুলেছিলেন। খেলায় তিনি ম্যান অব দ্য ম্যাচসহ প্রতিযোগিতার সেরা খেলোয়াড়ের মর্যাদা লাভ করেন।
ইন্টারনেট সেবা প্রদানকারী
পিয়ারিং
আইএসপি পিয়ারিং এর সাথে সম্পৃক্ত হতে পারে, যেখানে পিয়ারিং পয়েন্ট অথবা ইন্টারনেট এক্সচেঞ্জ পয়েন্টে অনেক আইএসপি আন্তঃসংযুক্ত হয়, প্রতি নেটওয়ার্কে ডাটা রাউটিং করা হয়, পরিবাহিত ডাটা যা অন্য কোন তৃতীয় আপস্ট্রিম আইএসপিতে চলে যেতে পারতো; তার জন্য চার্জ না করা, আপস্ট্রিম আইএসপি থেকে প্রাপ্ত চার্জ গুনা।
আসিফ মুজতবা
আন্তর্জাতিক ক্রিকেট
সমগ্র খেলোয়াড়ী জীবনে পঁচিশটি টেস্ট ও ছিষট্টিটি একদিনের আন্তর্জাতিকে অংশগ্রহণ করেছেন আসিফ মুজতবা। ৭ নভেম্বর, ১৯৮৬ তারিখে লাহোরে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২৬ এপ্রিল, ১৯৯৭ তারিখে কলম্বোয় স্বাগতিক শ্রীলঙ্কা দলের বিপক্ষে সর্বশেষ টেস্টে অংশ নেন তিনি।
ইন্টারনেট সেবা প্রদানকারী
পিয়ারিং
যেসব আইএসপি এর কোন আপস্ট্রিম থাকে না এবং শুধু একটি মাত্র কাস্টমার থাকে, তাকে টাইয়ার ১ আইএসপি বলে।
আসিফ মুজতবা
আন্তর্জাতিক ক্রিকেট
নভেম্বর, ১৯৮৬ সালে ওয়েস্ট ইন্ডিজের বিপক্ষে টেস্ট খেলার জন্যে আসিফ মুজতবাকে মনোনীত করা হয়। সেলিম মালিকের আঘাতপ্রাপ্তিতে ওয়াসিম রাজাকে পাশ কাটিয়ে দল নির্বাচকমণ্ডলী তাকে অন্তর্ভুক্ত করে। তবে, ১৯ বছরের তরুণ মুজতবা দল নির্বাচকমণ্ডলীর আশাকে নিরাশায় পরিণত করেন। ঐ সিরিজে চার ইনিংসে তিনি মাত্র ৩২ রান সংগ্রহ করতে সক্ষম হন। এর এক বছর পর ইংল্যান্ডের বিপক্ষে পুনরায় ব্যর্থ হলে তাকে পাঁচ বছর দলের বাইরে অবস্থান করতে হয়।
ইন্টারনেট সেবা প্রদানকারী
পিয়ারিং
নেটওয়ার্ক হার্ডওয়্যার, সফটওয়্যার এবং তার বিবরণী সাথে ডাটা সবচাইতে ভালো রুটকেই অনুসরন করে এবং আপস্ট্রিম কানেকশন সঠিক ভাবে কাজ করছে কিনা তা দেখাশুনা করার জন্য নেটওয়ার্ক ব্যবস্থাপনা কর্মীদের দক্ষতারও প্রয়োজন রয়েছে।
আসিফ মুজতবা
দলে প্রত্যাবর্তন
ঘরোয়া পর্যায়ে দূর্দান্ত ব্যাটিংশৈলী প্রদর্শনের স্বীকৃতিস্বরূপ ১৯৯২ সালের গ্রীষ্মকালে ইংল্যান্ড গমনার্থে তাকে দলে রাখা হয়। এবারও দল নির্বাচকমণ্ডলী তার উপর আস্থা রাখেন ও তিন নম্বর অবস্থানের উপযোগী হিসেবে মাঠে নামান। ব্যাটিংয়ের অবস্থান পরিবর্তনের ফলে আংশিক সফল হন। লর্ডস টেস্টে নিজস্ব প্রথম অর্ধ-শতরানের ইনিংস খেলেন। ঐ খেলায় তার দল ২ উইকেটের ব্যবধানে জয়লাভে সক্ষম হয়। এরপর, ওল্ড ট্রাফোর্ডে ৫৭ ও ৪০ রান সংগ্রহ করেন।
কার্যকরী বামহাতি স্পিন বোলার হিসেবে তার সুনাম ছিল। টেস্টে ৭৫.৭৫ গড়ে চার উইকেট পান। ১৯৯২ সালে লর্ডস টেস্টের প্রথম দিনে চাবিরতির ঠিক পূর্বক্ষণে অ্যালেক স্টুয়ার্টের উইকেট পান। ঐ ইনিংসে তিনি মাত্র এক ওভার বোলিং করে ইংরেজ উদ্বোধনী ব্যাটসম্যানকে ৭৪ রানে জাভেদ মিয়াঁদাদের তালুবন্দী করান। এছাড়াও, ভারতের বিপক্ষে ডাবল হ্যাট্রিক লাভের জন্যে পরিচিতি পেয়েছেন।
কুইবেক
কেবেক বা কুইবেক (Québec কেব্যাক্) হল কানাডার পূর্বভাগে অবস্থিত দেশটির বৃহত্তম প্রদেশ। এটি কানাডার মোট আয়তনের প্রায় এক-ষষ্ঠাংশের উপর অবস্থিত। জনসংখ্যার বিচারে ৮০ লাখেরও বেশি অধিবাসীবিশিষ্ট কেবেক প্রদেশটি অন্টারিওর পর কানাডার ২য় সর্বোচ্চ জনবহুল প্রদেশ। এর উত্তর সীমানায় হাডসন প্রণালী ও উনগাভা উপসাগর, পূর্ব সীমানায় কানাডার নিউফাউন্ডল্যান্ড ও লাব্রাডর প্রদেশ, দক্ষিণ-পূর্বে সেন্ট লরেন্স উপসাগর, কানাডার নিউ ব্রান্সউইক প্রদেশ ও মার্কিন অঙ্গরাজ্য মেইন, দক্ষিণ সীমানায় নিউ ইয়র্ক, ভার্মন্ট ও নিউ হ্যাম্পশায়ার মার্কিন অঙ্গরাজ্যসমূহ এবং পশ্চিম সীমানায় কানাডার অন্টারিও প্রদেশ, জেমস উপসাগর এবং হাডসন উপসাগর অবস্থিত। এছাড়া এর সমুদ্রসীমা রয়েছে নুনাভুট, প্রিন্স এডওয়ার্ড দ্বীপ ও নোভা স্কোশিয়া প্রদেশের সঙ্গে। ভূদৃশ্যাবলি, স্থাপত্যেশৈলী ও জাঁকজমকের জন্য কেবেককে “লা বেল প্রভাঁস” (La belle province, “সুন্দর প্রদেশ”) ডাকনাম দেওয়া হয়েছে।
আসিফ মুজতবা
দলে প্রত্যাবর্তন
১৯৯৩ সালের বসন্তকালে ওয়েস্ট ইন্ডিজের বিপক্ষে বেশ সাহসী ভঙ্গীমায় ব্যাটিং কর্মে অগ্রসর হন। সেন্ট জোন্সে ৫৯ ও ব্রিজটাউনে ৪১ রান করেন। ঐ বছরের শেষদিকে জিম্বাবুয়ের বিপক্ষে সিরিজে অংশ নিয়ে তিনটি অর্ধ-শতরানের সন্ধান পান। কিন্তু কোন ইনিংসকেই তিন অঙ্কের কোটা স্পর্শ করাতে ব্যর্থ হন।
কুইবেক
উত্তর আমেরিকা মহাদেশে ইউরোপ থেকে আগত ফরাসি অভিযাত্রী ও ঔপনিবেশিকেরা প্রথম কেবেক অঞ্চলেই স্থায়ী বসতি স্থাপন করে। কেবেক কানাডার প্রদেশগুলির মধ্যে অনন্য কেননা এই প্রদেশের বিপুলভাবে সংখ্যাগরিষ্ঠ মানুষ ফরাসি বংশোদ্ভূত এবং এরা মাতৃভাষা হিসেবে ফরাসিতে কথা বলে। ফরাসি কানাডীয়দের কাছে কেবেক কেবলই কানাডার একটি প্রদেশ নয়, এটি তাদের কাছে সাংস্কৃতিক মাতৃভূমি।
আসিফ মুজতবা
স্বর্ণালী সময়
১০ ডিসেম্বর, ১৯৯২ তারিখে হোবার্টে স্বাগতিক অস্ট্রেলিয়ার সংগ্রহ ২২৮/৭ হয়। পাকিস্তানের শীর্ষসারির ব্যাটসম্যানেরা ধীরলয়ে যাত্রা শুরু করে। ছয় নম্বরে নেমে বেশ চাপের মুখোমুখি হন। তবে, উইকেট-রক্ষক রশীদ লতিফের সাথে সপ্তম উইকেটে ৬৮ রান তুলে জয়ের দিকে নিয়ে যেতে থাকেন। খেলার শেষ বলে স্টিভ ওয়াহ’র বলে ছক্কা হাঁকিয়ে টাইয়ে রূপান্তর করেন। অপরাজিত ৫৬* রানের সুবাদে তিনি ম্যান অব দ্য ম্যাচের পুরস্কার পান।
কুইবেক
কেবেক কানাডার প্রাচীনতম প্রদেশ। ফরাসিরা ১৭শ শতকে এখানে বসতি স্থাপন করে। ১৮৬৭ সালে যে চারটি আদি প্রদেশ একত্রিত হয়ে কানাডা অধিরাজ্য গঠন করেছিল, তার মধ্যে একটি হল কেবেক। কেবেক প্রদেশের রাজধানী শহরের নাম কেবেক শহর। ১৬০৮ সালে প্রতিষ্ঠিত কেবেক শহরটি কানাডার প্রাচীনতম শহর। কেবেকের বৃহত্তম শহর মঁরেয়াল বা মন্ট্রিয়ল একটি মহানগরী এবং দেশটির ২য় বৃহত্তম শহর (অন্টারিও প্রদেশের টরন্টো মহানগরীর পরে)।
আসিফ মুজতবা
স্বর্ণালী সময়
১৯৯৩ সালে শারজায় শ্রীলঙ্কার বিপক্ষে ব্যক্তিগত সেরা ১১৩ রান তুলেন। এ পর্যায়ে সাঈদ আনোয়ারের সাথে ১৭১ রানের জুটি গড়েন। তবে, ওডিআইয়ে অস্ট্রেলিয়ার বিপক্ষে ব্যক্তিগত সেরা সফলতা পান। ২ জানুয়ারি, ১৯৮৭ তারিখে পার্থে ডিন জোন্সের দূর্দান্ত ১২১ রানের কল্যাণে অস্ট্রেলিয়ার ৫০ ওভারে সংগৃহীত ২৭১/৬ ইনিংসের বিপরীতে সফরকারীরা এক পর্যায়ে ১২৯/৬ হয় ও খেলার বাইরে চলে যায়। তবে, ৫৬ বলে অপরাজিত ৬০ রান তুলে দলকে নাটকীয়ভাবে ১ উইকেটে বিজয়ে ভূমিকা রাখেন। মঞ্জুর এলাহি’র সাথে ৫৩, উইকেট-রক্ষক সেলিম ইউসুফের সাথে ৫৩ ও ওয়াসিম আকরামের সাথে ৪৩ রানের জুটি গড়েন। খেলায় তিনি ম্যান অব দ্য ম্যাচের পুরস্কার পান।
কুইবেক
কেবেক প্রদেশটির আয়তন বিশাল এবং এর ভূপ্রকৃতি বিচিত্র বলে এখানকার জলবায়ু ও অর্থনৈতিক কর্মকাণ্ড অঞ্চলভাদে ভিন্ন এবং জনসংখ্যার বিস্তারও ব্যাপক। কেবেকের ভূপ্রকৃতিকে তিনটি প্রধান অঞ্চলে ভাগ করা যায়: কানাডীয় ঢাল, সেন্ট লরেন্স নিম্নভূমিসমূহ এবং অ্যাপালেশীয় অঞ্চল। কানাডীয় ঢাল অঞ্চলটি প্রদেশটির উত্তর অংশে অবস্থিত। এই অঞ্চলটিতে জনবসতি বিরল এবং ভূমি স্থায়ীভাবে বরফে জমে গেছে বলে এখানে কৃষিকাজ সম্ভব নয়। তবে কানাডীয় ঢাল ও দক্ষিণ-পূর্ব অ্যাপালেশীয় অঞ্চলগুলি প্রাকৃতিক সম্পদে সমৃদ্ধ। ফলে এসব অঞ্চলে খননশিল্প, বনপালনবিদ্যা এবং জলবিদ্যুৎ উৎপাদন প্রধান অর্থনৈতিক কর্মকাণ্ড। সেন্ট লরেন্স নিম্নভূমিগুলি অন্য দুইটি অঞ্চলের মাঝখানে অবস্থিত এবং এখানেই কেবেক প্রদেশের কৃষি, শিল্পকারখানা ও ব্যবসা-বাণিজ্যের কেন্দ্রটি গঠিত হয়েছে। প্রদেশের বেশির ভাগ জনগণ এই অঞ্চলেই বাস করেন এবং এখানেই কেবেকের বৃহত্তম শহরগুলি অবস্থিত।
আসিফ মুজতবা
একদিনের আন্তর্জাতিক
একদিনের আন্তর্জাতিকের সূচনালগ্নটি তার জন্যে বেশ ভয়াবহ ছিল। ক্যারিবীয়দের বিপক্ষে দুইটি শূন্য রানের ইনিংস খেলেন। একদিনের আন্তর্জাতিকে তাকে কখনো উপযুক্ত বলে মনে হয়নি। ৬৬টি ওডিআইয়ে ২৬.০৪ গড়ে মাঝারিমানের রান সংগ্রহ করেছেন। তবে, একটি সেঞ্চুরির সন্ধান পেয়েছিলেন তিনি।
কুইবেক
কেবেক প্রদেশের বেশিরভাগ মানুষ শহরে বাস করে। কেবেকের অর্থনীতির মূল চালিকাশক্তি হল সমৃদ্ধ প্রাকৃতিক সম্পদ এবং অন্যান্য জ্ঞানভিত্তিক অর্থনৈতিক উপাদান যেমন বায়বাকাশ শিল্প, তথ্য ও যোগাযোগ প্রযুক্তি, জৈবপ্রযুক্তি এবং ঔষধশিল্প। এ সব শিল্প কেবেকের অর্থনীতিতে অবদান রেখেছে যার ফলে কেবেক কানাডার অর্থনৈতিকভাবে দ্বিতীয় সর্বোচ্চ উৎপাদনশালী প্রদেশ পরিণত হয়েছে।
আসিফ মুজতবা
একদিনের আন্তর্জাতিক
স্টিভ ওয়াহ’র ফুল টসে খেলার শেষ বলে ছক্কা হাঁকিয়ে বেশ সুনাম কুড়িয়েছিলেন। ১৯৯২-৯৩ মৌসুমে হোবার্টে একদিনের আন্তর্জাতিকে পাকিস্তানের জয়ের জন্যে ৭ রানের দরকার ছিল। এরফলে, খেলাটি টাইয়ে গড়ায়। শেষ ওভারে ১৬ রান তুলেছিলেন। এছাড়াও, অস্ট্রেলিয়ার বিপক্ষে অংশগ্রহণকৃত ৬টি ওডিআইয়ে ২১৪.০০ গড়ে রান তুলেছিলেন। সবগুলো একদিনের আন্তর্জাতিকে ৯৪.০০ গড়ে সাত উইকেট পেয়েছেন।
কুইবেক
কেবেকের ফরাসিভাষী জনগোষ্ঠীর দীর্ঘ ও কখনও কখনও উত্তাল ইতিহাস কেবেকের চরিত্র বুঝতে সহায়ক। ১৭৬৩ সালে যুক্তরাজ্য উত্তর আমেরিকা মহাদেশে ফরাসি উপনিবেশ বা নুভেল ফ্রঁস (নতুন ফ্রান্স) অঞ্চলটি অধিকার করে। তখন থেকেই আমেরিকার একেবারে প্রথমদিকের ইউরোপীয় জনগোষ্ঠী হিসেবে কেবেকের ফরাসিভাষী কেবেকোয়া জনগোষ্ঠী আত্মপরিচয়ের স্বীকৃতির জন্য সংগ্রাম শুরু করে, কেননা কানাডীয় রাষ্ট্রজোটে সংখ্যাগরিষ্ঠ লোক ইংরেজিভাষী। ১৯৬০-এর দশকে কেবেক প্রদেশে একটি নীরব বিপ্লব সংঘটিত হয়, যখন কেবেকোয়া জনগোষ্ঠী তাদের নিজ প্রদেশের সংখ্যাগরিষ্ঠ সম্প্রদায় হিসেবে নিজেদের মর্যাদা উপলব্ধি করে। এসময় কেবেকের নেতারা তাদের মাতৃভূমিকে একটি আধুনিক ও ধর্মনিরপেক্ষ প্রদেশ হিসেবে প্রতিষ্ঠা করেন এবং প্রদেশটির সামাজিক, সাংস্কৃতিক, জনসাংখ্যিক, রাজনৈতিক ও অর্থনৈতিক ক্ষমতা ব্যাপক বৃদ্ধি করেন। ফলে শুধু কেবেক প্রদেশের অভ্যন্তরেই নয়, গোটা কানাডাতেই ফরাসিভাষী ও ইংরেজিভাষীদের সম্পর্কের মধ্যে ব্যাপক পরিবর্তন আসে।
আসিফ মুজতবা
মূল্যায়ন
মাঝারিসারিতে ইনজামাম-উল-হকের আবির্ভাবে মুজতবাকে সহায়তা করেনি। ১৯৯৪ থেকে ১৯৯৭ সময়কালে দলে তিনি আসা-যাওয়ার পালায় ছিলেন। দলে স্থায়ী সদস্যের মর্যাদা পাননি। এপ্রিল, ১৯৯৭ সালে শ্রীলঙ্কার বিপক্ষে সর্বশেষ টেস্টে অংশ নেন।
বাতু খান
বাতু খান (Бат хаан, Bat hán, хан Баты́й, khan Batý,, Бату хан; আনুমানিক ১২০৭-১২৫৫) ছিলেন গোল্ডেন হোর্ডে‌র প্রতিষ্ঠাতা। তিনি জোচির ছেলে এবং চেঙ্গিস খানের নাতি। চেঙ্গিস খানের ছেলেরা মারা যাওয়ার পর তিনি "আগা" নামে মঙ্গোল সাম্রাজ্যের সবচেয়ে সম্মানিত শাহজাদা হয়ে উঠেন।
প্রারম্ভিক জীবন
বাতুকে গোল্ডেন হোর্ডে‌র খান নিযুক্ত করা হয়। এটি জোচির উলুস বা কিপচাক খানাত নামেও পরিচিত। জোচির বড় ছেলে ওরদা খানও বাতুকে বাবার উত্তরাধিকারী মেনে নেন। চেঙ্গিস খানের সরকারি প্রতিনিধি হিসেবে চেঙ্গিস খানের ছোট ভাই তেমুগে বাতুর অভিষেক অনুষ্ঠানে উপস্থিত ছিলেন। জোচির এলাকা বাতু ও তার বড় ভাই ওরদার মধ্যে ভাগ হয়ে যায়। ওরদার হোয়াইট হোর্ড‌ ভলগা নদী ও বালকাশ হ্রদের মধ্যবর্তী এলাকা শাসন করেছে। অন্যদিকে বাতুর হোর্ড‌ ভলগার পশ্চিম দিকের এলাকা শাসন করেছে।
১২২৯ সালে ওগেদাই নিম্ন উরাল নদীর গোত্রগুলিকে জয় করার জন্য কুখদাই ও সুনদাইয়ের নেতৃত্বে তিন তুমান সেনা প্রেরণ করেন। আবু আল গাজি বাহাদুরের মতে বাতু খান উত্তর চীনে জিন রাজবংশের বিরুদ্ধে ওগেদাই খানের সামরিক অভিযানে অংশ নিয়েছিলেন। এসময় তার ছোট ভাই পশ্চিমে বাশকির, কুমান, বুলগার ও আলানদের সাথে লড়াই করছিলেন। মঙ্গোলরা ভারী লড়াইয়ের পর জুরচেনের শহরগুলি দখল করে এবং বাশকিররা তাদের সাথে মিত্রতা করে। ১২৩০ এর দশকে ওগেদাই খান চীনের শানশির এলাকা বাতু এবং জোচির পরিবারের মধ্যে ভাগ করে দেন।
রাস বিজয়
মঙ্গোল-জিন যুদ্ধের পর মঙ্গোলিয়ায় অনুষ্ঠিত কুরুলতাইয়ে ওগেদাই খান বাতুকে পশ্চিমের জাতিসমূহকে অধীনস্থ করার নির্দেশ দেন। বাতু খান ইতিপূর্বে ক্রিমিয়ান উপদ্বীপ বিজয়ের দায়িত্বপালন করেছেন। ১২৩৫ সালে তাকে প্রায় ১,৩০,০০০ সৈনিকের বাহিনী প্রদান করে ইউরোপ আক্রমণের দায়িত্ব দেয়া হয়। তার আত্মীয়দের মধ্যে গুয়ুক, বুরি, মংকে খুলগান, খাদান, বাইদার এতে অংশ নেন। সেনাপতিদের মধ্যে ছিলেন সুবুতাই, বোরোলদাই ও মেংগুসার। মূলত সুবুতাই বাহিনীর নেতৃত্ব দিয়েছেন। তারা ভলগা অতিক্রম করে ১২৩৬ সালে ভলগা বুলগেরিয়া হামলা করেন। ভলগা বুলগেরিয়ান, কিপচাক ও আলানদের প্রতিরোধ দমন করতে এক বছর সময় লেগেছিল।
১২৩৭ সালের নভেম্বরে বাতু খান ভ্লাদিমির-সুজদাইয়ের দ্বিতীয় ইউরির দরবারে তার দূতদেরকে পাঠিয়ে আনুগত্যের দাবি জানান। ইউরি তাতে অস্বীকৃতি জানানোর পর মঙ্গোলরা রাইয়াজান অবরোধ করে। ছয়দিনের যুদ্ধের পরে মঙ্গোলরা শহর ধ্বংস করে দেয়। এই খবর পাওয়ার পর ইউরির প্রেরিত বাহিনী মঙ্গোলদের কাছে পরাজিত হয়। কোলোমনা ও মস্কো ধ্বংস করার পর মঙ্গোলরা ১২৩৮ সালের ৪ ফেব্রুয়ারি ভ্লাদিমির-সুজদাইয়ের রাজধানী অবরোধ করে। তিন দিন পর শহর দখল করে তা পুড়িয়ে দেয়া হয়। ইউরি উত্তরদিকে পালিয়ে যেতে সক্ষম হন। ভলগা অতিক্রম করে তিনি নতুন বাহিনী গঠন করেন। ৪ মার্চ সংঘটিত সিত নদীর যুদ্ধে এই বাহিনী মঙ্গোলদের কাছে পরাজিত হয়। এরপর বাতু খান তার বাহিনীকে বেশ কিছু সেনাদলে বিভক্ত করেন। তারা চৌদ্দটি রাস শহরে হামলা চালায়।
বিজয় উৎসবের সময় বুরি অভিযোগ করেন যে বাতু অন্যায়ভাবে সুবিধা নিচ্ছেন বলে অভিযোগ করেন। গুয়ুকসহ অন্যান্যরা বাতু খানকে নিয়ে উপহাস করে উৎসব থেকে চলে যান। এরপর বাতু তার চাচা ওগেদাইকে তাদের রূঢ় ব্যবহার নিয়ে অভিযোগ করেন। একথা শুনে ওগেদাই ক্রদ্ধ হন এবং বুরি ও গুয়ুককে তলব করেন। কিছু সূত্র অনুযায়ী বুরিকে এরপর ইউরোপে অভিযানে প্রেরণ করা হয়নি। ওগেদাই তার ছেলে গুয়ুককে কঠোর সমালোচনা করে রুশ স্তেপে ফেরত পাঠান।
মধ্য ইউরোপ অভিযান
বিভিন্ন রাস রাজ্য জয় করার পর ইউরোপের কেন্দ্রভাগে হামলার জন্য বাতু ও সুবুতাই পোল্যান্ড, হাঙ্গেরিসহ অস্ট্রিয়া পর্যন্ত গুপ্তচর প্রেরণ করেন। মঙ্গোলরা তিন দলে ভাগ হয়ে ইউরোপে আক্রমণ করেছিল। একটি দল পোল্যান্ড জয় করে। দ্বিতীয় দলটি কার্পে‌থিয়ান পর্বতমালা অতিক্রম করে এবং তৃতীয় দল দানিয়ুব অনুসরণ করে চলেছিইল। তারা গ্রীষ্মে হাঙ্গেরিতে ছড়িয়ে পড়ে। তারা অস্ট্রিয়া ও ডালমেশিয়ায় নিজেদের নিয়ন্ত্রণে নিয়ে আসে।
মঙ্গোলরা হলি রোমান এম্পায়ারের মুখোমুখি হয়েছিল। রোমান সম্রাট ফ্রেডেরিক ও পোপ নবম গ্রেগরি মঙ্গোলদের বিরুদ্ধে ক্রুসেডের আহ্বান করলেও তাতে সাড়া পাওয়া যায়নি। ইউরোপে সাফল্যের কারণে সুবুতাই এসময় খ্যাতি অর্জন করেন।
১২৪১ সালের শেষের দিকে বাতু ও সুবুতাই অস্ট্রিয়া, ইতালি ও জার্মানি হামলার জন্য পরিকল্পনা করছিলেন। এসময় তাদের কাছে ওগেদাই খানের মৃত্যুসংবাদ এসে পৌছায়। ওগেদাই খাঁ ১২৪১ সালের ডিসেম্বরে মারা যান। এরপর নতুন সম্রাট নির্বাচনের জন্য কারাকোরামে আহূত কুরুলতাইয়ে অংশ নেয়ার জন্য বাতুকে কারাকোরামে ডাকা হয়েছিল।
গুয়ুক ও মংকের সাথে সম্পর্ক
গুয়ুক খান ১২৪৬ সাল নতুন খাগান হন। এরপর বাতু খান সাম্রাজ্যের পশ্চিমাংশের শাসক হিসেবে দায়িত্বপালন করেছেন। পরবর্তীতে গুয়ুকের সাথে তার প্রতিদ্বন্দ্বিতা তৈরী হয়।
মংকে খানের শাসনামলে বাতু খান গুরুত্বপূর্ণ ভূমিকা রেখেছেন। মুসলিম বিবরণ এবং ইউয়ানের ইতিহাস অনুযায়ী রাজকোষে বাতু খানের স্বাধীন অধিকার ছিল। চেঙ্গিস খানের নাতিদের মধ্যে তাকে মঙ্গোল আইন পালনে অন্যতম নিবেদিত বিবেচনা করা হয়।
মৃত্যু
বাতু খান ১২৫৫ সালে মারা যান। এরপর তার ছেলে সারতাক তার উত্তরাধিকারী হন।
আনবিনিলিয়াম
আনবিনিলিয়াম হল একটি রাসায়নিক মৌল যার প্রতীক Ubn এবং পারমাণবিক সংখ্যা ১২০। এটি একটি s- ব্লক উপাদান। এটি পৃথিবীর অষ্টম মৃৎক্ষার ধাতু হতে পারে। এটি একা- রেডিয়াম (eka- Radium) বা উপাদান - ১২০ নামেও পরিচিত।
২০২৩ আয়ারল্যান্ড নারী ক্রিকেট দলের ওয়েস্ট ইন্ডিজ সফর
আয়ারল্যান্ড নারী ক্রিকেট দল ২০২৩ সালের জুন ও জুলাই মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ওয়েস্ট ইন্ডিজ সফর করে। ওডিআই সিরিজটি ২০২২–২০২৫ আইসিসি নারী চ্যাম্পিয়নশিপের একটি অংশ হিসেবে খেলা হয়। সিরিজে প্রাথমিকভাবে পাঁচটি টি২০আই ম্যাচ অনুষ্ঠিত হওয়ার কথা থাকলেও পরবর্তীতে ম্যাচের সংখ্যা কমিয়ে আনা হয়। ২০২৩ সালের জুন মাসে সফরের সূচি নিশ্চিত করা হয়।
জ্যোতির্মিতি
জ্যোতির্মিতি হলো জ্যোতির্বিদ্যার একটি শাখা যাতে তারা এবং অন্যান্য মহাকাশীয় বস্তুর অবস্থান এবং গতিবিধির সুনির্দিষ্ট পরিমাপ জড়িত। এটি সৌরজগতের গতিবিদ্যা এবং ভৌত উৎপত্তি এবং আমাদের ছায়াপথ, মিল্কিওয়ে প্রদান করে। ডান|থাম্ব|300x300পিক্সেল|তারাসমূহের আনুমানিক অবস্থান বের করার জন্য আলোক তরঙ্গদৈর্ঘৈবিশিষ্ট ইন্টারফেরোমেট্রির ব্যবহার
চার্লস লটন
চার্লস লটন (Charles Laughton; ১ জুলাই ১৮৯৯ - ১৫ ডিসেম্বর ১৯৬২) ছিলেন একজন ইংরেজ অভিনেতা, পরিচালক, প্রযোজক ও চিত্রনাট্যকার। তিনি ধ্রুপদী ও আধুনিকসহ বিভিন্ন ধরনের চরিত্রে অভিনয় করেছেন এবং ওল্ড ভিসে শেকসপিয়ারীয় মঞ্চনাটকে তার অভিনয় দিয়ে প্রভাব বিস্তার করেন। তিনি দানব থেকে শুরু করে রাজা চরিত্রেও অভিনয় করেন। কর্মজীবনের স্বীকৃতি হিসেবে তিনি তিনটি শ্রেষ্ঠ অভিনেতা বিভাগে একাডেমি পুরস্কারের মনোনয়ন হতে একটি পুরস্কার লাভ করেন, একটি দাভিদ দি দোনাতেল্লো এবং একটি গ্র্যামি পুরস্কার লাভ করেন।
লন্ডনের রয়্যাল একাডেমি অব ড্রামাটিক আর্টে প্রশিক্ষণ প্রাপ্ত লটন ১৯২৬ সালে প্রথম মঞ্চে অভিনয় করেন। ১৯২৭ সালে তিনি এলসা ল্যাঙ্কেস্টারের সাথে একটি মঞ্চনাটকে অভিনয় করেন এবং পরবর্তীতে আরও অসংখ্য কাজে তাদের একসাথে দেখা যায়। লটন ১৯২৯ সালে তাকে বিয়ে করেন এবং তাদের বিয়ে আমৃত্যু টিকে ছিল।
১৯২০-এর দশকে শেষের দিকে লটনের চলচ্চিত্র কর্মজীবন শুরু হয় এবং এর সফলতার ধারাবাহিকতায় তিনি ব্রডওয়ে মঞ্চে ও হলিউডের অভিনয়ের সুযোগ পান। পাশাপাশি তিনি আলেকজান্ডার কর্ডার পরিচালনায় সে যুগের একাধিক উল্লেখযোগ্য ব্রিটিশ চলচ্চিত্রে অভিনয় করেন। কর্ডার পরিচালনায় দ্য প্রাইভেট লাইফ অব এইটথ হেনরি চলচ্চিত্রে অভিনয় করে তিনি তার প্রথম শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন এবং পুরস্কার অর্জন করেন। এছাড়া তিনি মিউটিনি অন দ্য বাউন্টি (১৯৩৬) ও উইটনেস অব দ্য প্রসিকিউশন (১৯৫৭) চলচ্চিত্রে অভিনয় করে তার অপর দুটি একাডেমি পুরস্কারের মনোনয়ন পান। লটন অভিনীত হিট চলচ্চিত্রের মধ্যে রয়েছে দ্য ব্যারেটস্‌ অব উইম্পল স্ট্রিট (১৯৩৪), রাগলস্‌ অব রেড গ্যাপ (১৯৩৫), জামাইকা ইন (১৯৩৯), দ্য হাঞ্চব্যাক অব নটর ডেম (১৯৩৯), ও দ্য বিগ ক্লক (১৯৪৮)। কর্মজীবনের শেষের দিকে তিনি মঞ্চ পরিচালনায় জড়িত হন। তার নির্দেশিত উল্লেখযোগ্য মঞ্চনাটক হল দ্য কেইন মিউটিনি কোর্ট-মার্শাল ও জর্জ বার্নাড শ'র ডন জুয়ান ইন হেল। এছাড়া তিনি একটি চলচ্চিত্র পরিচালনা করেন, তা হল দ্য নাইট অব দ্য হান্টার (১৯৫৫)।
কর্মজীবন
১৯২০-এর দশকে শেষের দিকে লটনের চলচ্চিত্র কর্মজীবন শুরু হয় এবং এর সফলতার ধারাবাহিকতায় তিনি ব্রডওয়ে মঞ্চে ও হলিউডের অভিনয়ের সুযোগ পান। পাশাপাশি তিনি আলেকজান্ডার কর্ডার পরিচালনায় সে যুগের একাধিক উল্লেখযোগ্য ব্রিটিশ চলচ্চিত্রে অভিনয় করেন। কর্ডার পরিচালনায় দ্য প্রাইভেট লাইফ অব এইটথ হেনরি (১৯৩৩) চলচ্চিত্রে অভিনয় করে তিনি তার প্রথম শ্রেষ্ঠ অভিনেতা বিভাগে একাডেমি পুরস্কার অর্জন করেন। তিনি দ্য ব্যারেটস্‌ অব উইম্পল স্ট্রিট (১৯৩৪) চলচ্চিত্রে নর্মা শিয়েরারের পিতার চরিত্রে অভিনয় করেন, কিন্তু তিনি শিয়েরারের থেকে বয়সে মাত্র তিন বছরের বড় ছিলেন। তার অন্যতম বিখ্যাত কাজ ছিল ফ্র্যাংক লয়েডের মিউটিনি অন দ্য বাউন্টি (১৯৩৫) চলচ্চিত্রে উইলিয়াম ব্লাই চরিত্রে অভিনয়। এতে তার সহশিল্পী ছিলেন ক্লার্ক গেবল, যিনি ফ্লেচার ক্রিশ্চিয়ান চরিত্রে অভিনয় করেছিলেন। এই চলচ্চিত্রে অভিনয় করে লটন আরেকটি একাডেমি পুরস্কারের মনোনয়ন লাভ করেন। এই সময়ে লটন অভিনীত অন্যান্য ব্যবসা সফল চলচ্চিত্রের মধ্যে রয়েছে, রাগলস্‌ অব রেড গ্যাপ (১৯৩৫), জামাইকা ইন (১৯৩৯), দ্য হাঞ্চব্যাক অব নটর ডেম (১৯৩৯), ও দ্য বিগ ক্লক (১৯৪৮)। কর্মজীবনের শেষের দিকে তিনি মঞ্চ পরিচালনায় জড়িত হন। তার নির্দেশিত উল্লেখযোগ্য মঞ্চনাটক হল দ্য কেইন মিউটিনি কোর্ট-মার্শাল ও জর্জ বার্নাড শ'র ডন জুয়ান ইন হেল।
লটন ১৯৫৪ সালে ব্রিটেন ফিরে আসেন এবং ডেভিড লিনের হবসন্‌স চয়েস চলচ্চিত্রে অভিনয় করেন। ১৯৫৫ সালে তিনি একটি চলচ্চিত্র পরিচালনা করেন, তা হল দ্য নাইট অব দ্য হান্টার। তিনি উইটনেস অব দ্য প্রসিকিউশন (১৯৫৭) চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার ও সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন পান। এরপর তিনি আন্ডার টেন ফ্ল্যাগস (১৯৬০) চলচ্চিত্রে একজন ব্রিটিশ অ্যাডমিরাল এবং কার্ক ডগলাস ও লরন্স অলিভিয়ের সাথে স্পার্টাকাস (১৯৬০) চলচ্চিত্রে অভিনয় করেন। তার অভিনীত সর্বশেষ চলচ্চিত্র ছিল অ্যাডভাইস অ্যান্ড কনসেন্ট (১৯৬২)। এতে তিনি একজন মার্কিন সিনেটর চরিত্রে অভিনয় করে ইতিবাচক পর্যালোচনা অর্জন করেন।
পুরস্কার ও মনোনয়ন
চলচ্চিত্রে শিল্পে অবদানের জন্য ৭০২১ হলিউড বলেভার্ডের হলিউড ওয়াক অব ফেমে তার নামাঙ্কিত একটি তারকা খচিত হয়। তার গৃহীত অন্যান্য পুরস্কার ও মনোনয়নসমূহ হল:
মানিকগঞ্জ
thumb|270px|বালিয়াটি জমিদার বাড়ি, মানিকগঞ্জ মানিকগঞ্জ বাংলাদেশের ঢাকা বিভাগের মানিকগঞ্জ জেলার সদরদপ্তর ও জেলা শহর। এটি রাজধানী ঢাকা থেকে ৫১ কিলোমিটার পশ্চিমে কালিগঙ্গা নদীর তীরে অবস্থিত। মানিকগঞ্জ শহর মানিকগঞ্জ সদর উপজেলারও প্রশাসনিক সদরদপ্তর। ২৩.১১ বর্গকিলোমিটার আয়তন এবং ৭১,৬৯৮ জন জনসংখ্যা বিশিষ্ট্য শহরটি একটি ক শ্রেণীর পৌরসভা দ্বারা শাসিত হয়, যা সালে ১৯৬০ সালে টাউন কমিটি হিসেবে প্রতিষ্ঠিত হয়েছিল। শহরটি নদীপথের সাথে সংযুক্ত থাকলেও, সড়কপথই যোগাযোগের প্রধান মাধ্যম। ঢাকা আরিচা মহাসড়ক এ শহরের মধ্যদিয়ে অতিক্রম করেছে। সমুদ্র সমতল থেকে মানিকগঞ্জের উচ্চতা ১৫ মিটার হওয়ায় এর আবহাওয়া গরম ও আর্দ্র জলবায়ু বিশিষ্ট। এটি মানিকগঞ্জ জেলার শিক্ষা ও সাংস্কৃতিক কেন্দ্র।